Temeljem članka 76. Statuta Osnovne škole Tar - Vabriga, zaključka Vlade Republike Hrvatske od 23. travnja 2020., *Upute za sprječavanje i suzbijanje epidemije COVID-19 za ustanove ranog i predškolskog odgoja i obrazovanja te osnovnoškolske ustanove u kojima je osigurana mogućnost zbrinjavanje djece rane i predškolske dobi te učenika koji pohađaju razrednu nastavu Hrvatskog zavoda za javno zdravstvo* (u daljnjem tekstu **Upute HZJZ-a**) i *Preporuke za organizaciju rada u razrednoj nastavi i upute za vrednovanje i ocjenjivanje u mješovitom modelu nastave* Ministarstva znanosti i obrazovanja ( u daljnjem tekstu **Preporuke MZO-a**) ravnateljica Škole donosi

# PROVEDBENI PLAN

**nastave od 25. svibnja 2020. za učenike razredne nastave**

I.

U cilju unaprjeđenja zaštite učenika, djelatnika škole i ostalih posrednih dionika odgojno-obrazovnog procesa Škole donosim Provedbeni plan nastave od 25. svibnja 2020. za učenike razredne nastave (u daljnjem tekstu: **Provedbeni plan**).

II.

Provedbeni plan zahtijeva sljedeće organizacijske, tehničke i materijalne uvjete i mjere:

## Organizacijske mjere i zadatci

* 1. Pripremne radnje za nastavak nastave - učiteljica razredne nastave, učitelji predmetne nastave, stručna služba Škole i ravnateljica Škole

1. Upoznati roditelje putem web stranice s **Uputama HZJZ-a, Preporuke MZO-a, Provedbenim planom i Epidemiološkim mjerama**

*Izvršitelj zadatka: ravnateljica Škole*

*Rok provedbe zadatka: do 23. svibnja 2020. godine*

1. Izvršiti neformalno anketiranje roditelja putem komunikacijskih kanala o interesu roditelja učenika razredne nastave za nastavom u školi:  
   - za nastavom u školi,   
   - potrebi prehrane i učenika u Školi i   
   - potrebi organiziranja prijevoza za učenike

*Izvršitelj zadatka: učiteljice razredne nastave, stručna služba Škole, ravnateljica*

*Rok provedbe zadatka : do 22. svibnja 2020. godine*

1. Pripremiti i podijeliti ( poslati mailom ili na viber) informacije za roditelje o interesu dolaska učenika u školu radi nastavka nastavne godine. Razgovor ravnateljice i pedagoginje Škole sa razrednicama i roditeljima o uvjetima i mjerama zaštite pri polasku djeteta u Školu od 25.5.

*Izvršitelj zadatka: ravnateljica Škole, učiteljice razredne nastave, stručna služba Škole*

*Rok provedbe zadatka : do 22. svibnja 2020. godine*

1. *Sastanak i sjednica RV-a RN-a sa učiteljicama, predmetnim učiteljima, Stručnom službom škole i ravnateljicom oko formiranja grupa i određivanja učiteljica u razrednim grupama i dogovor oko ulaska grupa djece u školu i dnevne rutine i mjera…*
2. *Za 52 učenika RN-e roditelji su se izjasnili da imaju potrebu za nastavom njihovog djeteta u školi od 25.5., te da za to ispunjavaju sve uvijete, upoznati sa svim važnim mjerama prevencije i pravila ponašanja djece u Školi.*

*Izvršitelj zadatka: ravnateljica Škole, učiteljice razredne nastave, stručna služba Škole*

*Dan provedbe zadatka : 22. svibnja 2020. godine*

* 1. Administrativno tehnička služba škole

1. Izvršiti analizu potrebnih sredstava za prehranu, održavanje i higijenu u Školi- radnim sastankom.

*Izvršitelj zadatka: spremačice, kuharice, kućni majstori*

*Rok provedbe zadatka : do 22. svibnja 2020. godine*

1. Uskladiti podatke i izvršiti nabavu

*Izvršitelj zadatka: tajnica i računovotkinja Škole*

*Rok provedbe: 22. svibnja 2020. godine*

* 1. Upoznavanje roditelja putem web stranice s dokumentima o mjerama i zadatcima i načinima organizacije rada, Provedbenim planom sa dnevnom rutinom i Epidemiološkim mjerama

1. Upoznavanje roditelja putem web stranice s dokumentima sa sadržajem Uputa HZJZ i Preporukama MZO-a

*Izvršitelj zadatka: razrednice, stručna služba i ravnateljica Škole*

*Rok provedbe zadatka : do 23. svibnja 2020. godine*

1. Davanje informacija roditeljima i prikupljanje interesa roditelja o dolasku učenika u školu (putem maila i vibera, te tel. razgovorom)

*Izvršitelj zadatka: razredne učiteljice, ravnateljica*

*Rok provedbe: 22. svibnja 2020. godine*

* 1. Upoznavanje pomoćnice u nastavi s načinima organizacije rada (OŠ Tar – Vabriga nema učenika s PUN-om od 25.5.)

1. Upoznavanje PUN-a sa sadržajem Uputa HZJZ i Preporukama MZO-a i oblicima rada

*Izvršitelj zadatka: stručna služba Škole*

*Rok provedbe zadatka : do 22. svibnja 2020. godine*

## Tehničke mjere

* 1. Zadatci za administrativno - tehničku službu Škole

1. Nabava sredstva za dezinfekciju i čišćenje

*Izvršitelj zadatka: tajnica i ravnateljica Škole*

*Rok provedbe zadatka : do 25. svibnja 2020. godine*

1. Priprema, označavanje ulaza i wc-a za učenike

Označiti vrata na wc-ima prema oznakama razreda kao i ulazna vrata za ulazak učenika

*Izvršitelj zadatka: kućni majstor, spremačice*

*Rok provedbe zadatka : do 22. svibnja 2020. godine*

1. Priprema, dezinfekcija učionica, wc-a i zajedničkih prostorija**.**

*Izvršitelj zadatka: spremačice*

*Rok provedbe zadatka : do 22. svibnja 2020. godine*

***Dnevna rutina i dnevne mjere***

Izvršiti nadzor nad provedbom zadataka ovoga plana.

*Izvršitelj zadatka: ravnateljica Škole i tajnica škole*

*Rok provedbe zadatka : do 25. svibnja 2020. godine*

## Mjere provedbe nakon otvaranja škole

* 1. Osigurati prihvat učenika na ulazima u školu prema utvrđenom rasporedu: 7 grupa, (3 turnusa- 8,00; 8,10 i 8,15)

*Izvršitelj zadatka: učiteljice, Stručna služba, odrasli djelatnici..*

* 1. Na početku nastave održati edukaciju za učenike na jednostavan i prikladan način.

*Izvršitelj zadatka: razrednice, stručna služba škole*

*Djeca idu na ulaz sa dvorišta, a sve osoblje na „L“ulaz , otirači sa dezinfekcijskim sredstvom i posebna obuća za Školu za učenike koji borave u Školi, socij.distanca svih od 1,5 m, često pranje ruku i ne doticanje sluznice rukama (nosa, oči i usta) zasebni sanitarni čvorovi i WC-i (odlazak pojedinačno i bez stvaranja gužve) marenda u blagovaonici pod strogim higijenskim mjerama u dva turnusa i termina: 1(9,40-9,45) : učenici 1. r. na distanci i 2 (10,00-10,15) učenici od 2.a – 4.r.)., što više boravka na svježem zraku…djeca dolaze školu u 3 vremenska termina, djeca dolaze u školu uobičajeno kao i prije, netko od djelatnika škole dočekuje djecu na ulazu ( najranije u 8, a odlaze najkasnije u 12,30 ), oblače obuću za školu, odlaze prati ruke i odlaze s učiteljicom u učionicu…*

* 1. Vježbati s učenicima gdje se kreću, kako se koriste odmori, dijeli hrana, izlazi na dvorište i na igrališta.

*Izvršitelj zadatka: razrednice, kuharice, stručna služba Škole*

* 1. Osigurati provjetravanje i čišćenje prostora koje obavljaju spremači i domari.

*Izvršitelj zadatka: razrednice, spremačice, kućni majstori*

* 1. Voditi evidenciju o mjerenju tjelesne temperature zaposlenika (Upute HZJZ).

*Izvršitelj zadatka: pedagoginja Škole*

III.

Školski odbor bit će upoznat s ovim Provedbenim planom elektroničkim putem-slanjem

Provedbenog plana na e-mail adresu članova Školskog odbora.

IV.

Ovaj Provedbeni plan bit će objavljen na web stranici škole.

KLASA: 602-02/20-01/02

URBROJ: 2167-23-01-20-01

Tar, 21. svibnja 2020.

Ravnateljica Škole:  
Andrea Baksa, prof.